section_heading: Razmnožavanje
paragraph_text: Mošusnoj patki instinkt ležanja dobro je razvijen te je ona odlična i brižna majka. Jaja voli kriti te će si gnijezdo napraviti negdje skriveno u nekoj duplji ili u šikari (voli zauzimati tuđa gnijezda). Gnijezdo će obložiti svojim paperjem, lišćem i travom te će 8 do 16 jaja inkubirati 35 do 37 dana nakon kojih će se razviti mladi potrkušci. Tijekom inkubiranja ženka će često izlaziti iz gnijezda kako bi popila vode te kako bi se najela, jaja će pokriti svojim paperjem kako bi bila zaštićena od grabežljivca te kako bi im ostala topina koju im je predala. Mladi su vrlo napredni, brzo rastu i dobivaju perje. Za 2 mjeseca postaju samostalni a ženka se priprema za novo leglo. Godišnje imaju do 2 legla.